 Safiirka Itoobiya u fadhiya Somaliland Brigader Genaral Berhe Tesfaye, oo ugu horeyn Munaasibadaas ka hadlay, ayaa six eel dheer uga hadlay faah-faahina ka bixiyey muhiimada ay maalintani shucuubta reer Itoobiya ugu fadhido, waxaanu tilmaamay in 23-sanadood ka hor shacabka reer Itoobiya ka xoroobeen Keligii Taliyihii Mingiste Hailemariam, waxaanu si qoto dheer uga sheekayey dhibaatooyinkii iyo jidh dilkii kala duwanaa ee Mingiste u geystay Bulshada kala duwan ee ku dhaqan Itoobiya, dadaal iyo halgan dheer kadibna laga xoreeyey dalka Itoobiya, waxaanu sheegay in 23-kaa sanadood ay Shacabka Itoobiya ay horumar balaadhan ku talaabsadee, horumar balaadhana ay ka gaadheen Dhaqaalaha iyo baahiyaha aasaasiga ah sida Caafimaadka, Waxbarashada, Biyaha iyo wixii la mid ah. 